
Parlamentul  României

Camera  Deputaţilor

Comisia pentru industrii si servicii
Bucureşti, 13.11.2013                             Nr.4c-3/454/2013



Aviz

asupra propunerii legislative pentru modificarea alin.(2) al art.285 din 
Legea nr.571/2003 privind Codul fiscal


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu propunerea pentru modificarea alin.(2) al art.285 din Legea nr.571/2003 privind Codul fiscal, transmisă cu adresa nr.P.L.x434 din 4 noiembrie 2013, înregistrată sub nr.4c-3/454 din 4 noiembrie 2013.

Propunerea legislativă are ca obiect de reglementare modificarea art.285 alin.(2) din Legea nr.571/2003 privind Codul fiscal, în sensul înserării în categoria imobilelor  pentru care impozitul se reduce cu 50% a clădirilor şi terenurilor din zona montană deţinute de persoanele juridice care prestează servicii turistice.

Consiliul Legislativ a avizat favorabil propunerea legislativă cu avizul nr.351/29.04.2013, cu observaţii şi propuneri care nu au fost însuşite de iniţiatori.                                      


Prin avizul nr.1161/ 05.07.2013 Guvernul nu susţine propunerea legislativă.

Propunerea legislativă a fost respinsă de Senat în şedinţa din 29.10.2013.                                              

Membrii comisiei au dezbătut propunerea legislativă în şedinţa din 12.11.2013. 

În urma dezbaterilor, membrii comisiei au hotărât cu majoritate de voturi, să avizeze negativ propunerea pentru modificarea alin.(2) al art.285 din Legea nr.571/2003 privind Codul fiscal.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


       PREŞEDINTE,

Iulian Iancu
Consilier parlamentar,

Dr.Fiz.Maria Cristina Bălănescu

